stanford-oval/wikipedia huggingface dataset:
Ayman Al-Hagri

Ayman Salah Al-Hagri (arab. أيمن صلاح عبدالله الهاجري‎, ’Ayman Ṣalāḥ ‘Abd Allāh al-Hājrī; s. 3. helmikuuta 1993 Ibb) on jemeniläinen jalkapalloilija, pelipaikaltaan hyökkäävä keskikenttäpelaaja. Hän edustaa Bahrainin valioliigassa pelaavaa Al-Riffaa, ja on yksi harvoista ulkomailla ammatikseen pelaavista jemeniläispelaajista.
A-maajoukkuedebyyttinsä Jemenin maajoukkueessa Al-Hagri teki vuonna 2011.
Basilika

Basilika tarkoittaa seuraavia asioita:
basilika, antiikista periytyvä rakennustyyppi, tarkoittaa nykyään tietyntyyppistä kirkkoa
maustebasilika (Ocimum basilicum), kasvi
basilikat (Ocimum), kasvisuku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Basilika”, voi hakea sivunnimihaulla, laajalla sivunnimihaulla tai tekstihaulla.
Aspindzan piirikunta

Aspindzan piirikunta (georg. ასპინძის მუნიციპალიტეტი, Aspindzis munitsipaliteti) on piirikunta Samtskhe-Džavakhetin hallintoalueella Georgiassa. Piirikunnassa on noin 10 372 asukasta (vuonna 2014) ja sen pinta-ala on 825 neliökilometriä. Piirikunnan keskus on Aspindzan kaupunkityyppinen taajama, joka sijaitsee Mtkvari-joen varrella.
Piirikunnan alueella on useita merkittäviä nähtävyyksiä, kuten 1200-luvun vaihteessa rakennettu Vardzian luolaluostari, Vanis Kvabebin luolaluostari, jonka rakentaminen on aloitettu 700-luvulla, Tmogvin keskiaikainen linnoitus ja Khertvisin linnoitus, yksi Georgian vanhimmista. Kaikki edelliset sijaitsevat Mtkvarin varrella, Khertvisi Mtkvari- ja Paravani-jokien yhtymäkohdassa. Aspindza tunnetaan lisäksi vuonna 1770 käydystä Aspindzan taistelusta, jossa kuningas Erekle II voitti turkkilaiset.
Aiheesta muualla

Kuvia tai muita tiedostoja aiheesta Aspindzan piirikunta Wikimedia Commonsissa
Georgian kaupungit ja piirikunnat
Soviet Kitsch

| Soviet Kitsch Regina Spektor |
| --- | --- | --- |

Studioalbumin tiedot
 Äänitetty : TMF Studios New York ja The Garden Studios Lontoo
 Julkaistu: 17. elokuuta 2004
 Tuottaja(t): Gordon Raphael, Alan Bezozi, Regina Spektor
 Tyylilaji: rock, anti-folk
 Kesto: 39.00
 Levy-yhtiö: Sire Records/London Records/Rhino Records
Regina Spektorin muut julkaisut
| Songs 2002 | Soviet Kitsch 2004 | Live at Bull Moose 2005 |
Soviet Kitsch on Regina Spektorin vuonna 2004 julkaistu kolmas albumi ja ensimmäinen, joka ei ollut omakustanne. Levyn nimi tulee Milan Kunderan käyttämästä ilmauksesta, jolla hän kuvasi epäkäytännöllistä ja romanttista kommunismi-ideologiaa. Se on yksi Kunderan romaanin Olemisen sietämätön keveys teemoista.
Kappaleet

| # | Nimi | Kesto | Tekijätiedot |
| --- | --- | --- | --- |
| 01 | Ode to Divorce | 3:42 | regina - piano ja laulu, Jae Scarpantoni - sello, Alan Bezozi - sydämenlyönti |
| 02 | Poor Little Rich Boy | 2:27 | regina - piano, laulu ja rumpukapulat |
| 03 | Carbon Monoxide | 4:59 | regina - piano ja laulu, Oren Bloedow - kitara, Graham Maby - basso, Alan Bezozi - rummut |
| 04 | The Flowers | 3:54 | regina - piano ja laulu |
| 05 | Us | 4:52 | regina - piano ja laulu, The 4X4 String Quartet - jouset |
| 06 | Sailor Song | 3:15 | regina - piano, laulu ja lyömäsoittimet, Graham Maby - basso, Gordon Raphael - lyömäsoittimet, Alan Bezozi lyömäsoittimet |
| 07 | *** (myös Whisper) | 0:44 | regina ja Bear Spektor - kuiskaukset |
| 08 | Your Honor | 2:10 | regina - piano ja laulu, Kill Kenada - punkyhtye |
| 09 | Ghost of Corporate Future | 3:21 | regina - piano ja laulu |
| 10 | Chemo Limo | 6:04 | regina - piano ja laulu |
| 11 | Somedays | 3:21 | regina - piano ja laulu, The 4X4 String Quartet - jouset |
Kappale 7 on lyhyt puhuttu/kuiskattu kohtaus, jossa Spektor ja hänen pikkuveljensä Barry (”Bear”) keskustelevat seuraavasta kappaleesta 8. ”Your Honor” -kappaleessa Spektorin taustalla soittaa Kill Kenada -yhtye. Spektor on tehnyt levyn jousisovitukset itse.
Julkaisut

| Vuosi | Levy-yhtiö | Formaatti | Catalog no>  | Julkaisumaa |
| --- | --- | --- | --- | --- |
| 2004 | Sire | CD | 48833 | US |
| 2004 | Sire | CD/DVD | 48890 | US |
| 2004 | Shoplifter | CD | 005 | UK |
| 2005 | Sire | LP | 48953 | US |
| 2007 | WEA | CD | 9362493522 | UK |
Yksi painos albumista julkaistiin DVD:n kera. DVD sisältää promovideon The Survival Guide to Soviet Kitsch ja musiikkivideon Us. Sama DVD tulee Spektorin kokoelmalevyn Mary Ann Meets the Gravediggers and Other Short Stories mukana.
Stefan O’Connor

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Stefan Ramone Sewell O'Connor
Syntymäaika: 23. tammikuuta 1997
Syntymäpaikka: Croydon, Lontoo, Englanti
Pelipaikka: keskuspuolustaja
Seura
Seura:  Arsenal FC
Pelinumero: 73
Junioriseurat
-2010:  Crystal Palace FC
2010-2014:  Arsenal FC
Seurat
| Vuodet | Seura | O | (M) |
| 2014- |  Arsenal FC | 0 | (0) |
Maajoukkue
| 2014 |  Englanti U17 | 2 | (0) |
 Seurajoukkueuran tilastot kattavat vain kansalliset sarjat, päivitetty 15. maaliskuuta 2015.  Maajoukkueuran tilastot päivitetty 15. maaliskuuta 2015.
Stefan Ramone Sewell O'Connor (s. 23. tammikuuta 1997 Croydon, Lontoo) on englantilainen jalkapalloilija, joka edustaa Valioliiga-seura Arsenal FC:tä. Pelipaikaltaan O'Connor on keskuspuolustaja.
Seurajoukkueura

O'Connor on pelannut Arsenal FC:ssä vuodesta 2010 lähtien, jota ennen hän edusti Crystal Palace FC:tä. Hän teki ensimmäisen ammattilaissopimuksensa seuran kanssa lokakuussa 2014 pelattuaan hyvin nuorten joukkueissa. Debyytti edustusjoukkueessa tapahtui joulukuussa 2014 Mestareiden liigan alkulohkon ottelussa Galatasaray SK:ta vastaan, kun O'Connor tuli kentälle Mathieu Debuchyn tilalle viimeiseksi 13 minuutiksi.
Maajoukkueura

O'Connor pelasi vuonna 2014 Englannin alle 17-vuotiaiden maajoukkueessa kaksi ottelua ilman osumia.
Aiheesta muualla

Stefan O’Connor Transfermarkt-sivustolla (englanniksi)
Stefan O'Connor Soccerway-sivustolla
Sothis (Vaderin albumi)

| Sothis Vader |
| --- | --- | --- |

EP-levyn tiedot
 Äänitetty : maaliskuussa 1994
 Julkaistu: maaliskuussa 1994
 Tuottaja(t): Tomasz Bonarowski, Mariusz Kmiołek Vader
 Tyylilaji: death metal
 Kesto: 23.43
 Levy-yhtiö:  Baron Records    Repulse Metal Mind Records
Vaderin muut julkaisut
| The Darkest Age 1993 | Sothis 1994 | De Profundis 1995 |
Sothis on puolalaisen death metal -yhtyeen Vaderin ensimmäinen EP, joka on julkaistu vuonna 1994.
Kappalelista

Hymn to the Ancient Ones – 1.52
Sothis – 3.46
De Profundis – 1.31
Vision and the Voice – 3.27
The Wrath – 4.54
R'Lyeh – 1.53
Black Sabbath – 6.20 (Black Sabbath cover)
Kokoonpano

Peter – kitarat, laulu
China – soolokitara
Shambo – bassokitara
Docent – rummut
Aiheesta muualla

Sothis (Vaderin albumi) Discogsissa. (englanniksi)
Albumi Sothis (Vaderin albumi) Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Askersundin kunta

| Askersundin kunta |
| --- | --- |
 vaakuna

Valtio:   Ruotsi
Lääni:  Örebron lääni
Maakunta:  Närke ja Itä-Götanmaa
Keskustaajama:  Askersund
Kuntakoodi:  1882
Pinta-ala  ():  
 – Maa:  816,46 km²
Väkiluku (31.12.2020)  ():  11 471
 – Väestötiheys:  13,7 as./km²
 
 www.askersund.se 
Infobox OKVirheellinen NIMI-arvo: 
Askersundin kaupunkitaajamaa ilmasta kuvattuna.
Zinkgruvan on nimensä mukaisesti sinkkikaivos.
Askersundin kunta (ruots. Askersunds kommun) on Örebron läänissä sijaitseva Ruotsin kunta. Maakuntajaossa se kuuluu Närkeen ja Itä-Götanmaahan. Kunnan keskustaajama on Askersund.
Kunnan maapinta-ala on 816,46 neliökilometriä (1.1.2016) ja asukasluku 11 471 henkeä (31.12.2020).
Kunnassa sijaitsee Stjernsundin linna.
Vuonna 2007 kunnassa oli 79,08 km² peltoa, joten saman ajankohdan maapinta-alaan vertaamalla saadaan peltojen osuudeksi 9,6 prosenttia kunnan maapinta-alasta.
Kuntajaon kehitys

Kunnan alueella on aiemmin sijainnut Askersundin kaupunki ja neljä entistä pitäjää, joista jokaisesta muodostettiin vuonna 1863 oma maalaiskunta. Vuoden 1952 kuntauudistuksessa muodostettiin Snavlundan maalaiskunta yhdistämällä aiemmat Snavlundan ja Lerbäckin kunnat. Lisäksi Askersundin maalaiskunta liitettiin Askersundin kaupunkiin. Hammarin maalaiskuntaan uudistus ei vaikuttanut. Vuoden 1971 kuntauudistuksessa muodostettiin nykyinen Askersundin kunta yhdistämällä Askersundin kaupunki sekä Hammarin ja Lerbäckin maalaiskunnat.
Väestönkehitys

| Askersundin kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 13 444 | 13 444 |
| 1955 | 1955 |    | 13 414 | 13 414 |
| 1960 | 1960 |    | 12 793 | 12 793 |
| 1965 | 1965 |    | 11 765 | 11 765 |
| 1970 | 1970 |    | 11 174 | 11 174 |
| 1975 | 1975 |    | 11 342 | 11 342 |
| 1980 | 1980 |    | 11 896 | 11 896 |
| 1985 | 1985 |    | 11 614 | 11 614 |
| 1990 | 1990 |    | 12 008 | 12 008 |
| 1995 | 1995 |    | 12 230 | 12 230 |
| 2000 | 2000 |    | 11 530 | 11 530 |
| 2005 | 2005 |    | 11 461 | 11 461 |
| 2010 | 2010 |    | 11 278 | 11 278 |
| 2015 | 2015 |    | 11 151 | 11 151 |
| 2020 | 2020 |    | 11 471 | 11 471 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 817 | 7,3 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 154 | 1,4 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 494 | 4,4 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 686 | 86,9 |
Hieman vanhempien vuoden 2009 lopun tietojen mukaan kunnassa asui 157 Suomessa syntynyttä, mikä vastasi 1,4 prosenttia kunnan väestöstä. Vielä vanhempien vuoden 1984 lopun tietojen mukaan 3,1 prosenttia kunnan asukkaista oli ulkomailla syntyneitä. Tuolloin kunnassa asui 178 Suomessa syntynyttä, mikä vastasi 1,5 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 607 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 91 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 18,1 %
18–64-vuotiaat: 56,8 %
65 vuotta täyttäneet: 25,2 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 7,1 | 5,1 |
|   | jalostus | 36,2 | 33,6 |
|   | palvelut | 53,5 | 59,1 |
|   | tuntematon | 3,2 | 2,2 |
|   | Työpaikkoja ja työllisiä | 3 929 | 5 138 |
|   | työpaikkaomavaraisuus | 76,5 |  |
Taajamat

Kunnassa on 7 taajamaa, joiden osuus kunnan väestöstä vuoden 2010 lopussa oli 60,9 prosenttia. Taajamien ulkopuolella asui tuolloin 4 410 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Askersund | 3 887 |
| 2 | Åsbro | 1 164 |
| 3 | Åmmeberg | 590 |
| 4 | Zinkgruvan | 391 |
| 5 | Rönneshytta | 283 |
| 6 | Hammar | 282 |
| 7 | Olshammar | 271 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Mariedamm
Skyllberg
Sänna
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Estabo
Kårberg
Lerbäck
Mariedamm
Nydalen
Skyllberg
Snavlunda
Sänna
Åsbrohemmet
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Askersundin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 3 | 5 | 7 | 8 | 6 | 8 | 6 | 6 | 5 | 8 | 7 | 6 | 8 | {{{m2022}}} |
|   | Keskustapuolue | 11 | 12 | 10 | 8 | 7 | 7 | 8 | 7 | 5 | 5 | 4 | 3 | 3 | 3 | {{{c2022}}} |
|   | Liberaalit | 3 | 3 | 3 | 2 | 4 | 5 | 3 | 3 | 2 | 3 | 2 | 2 | 1 | 1 | {{{fp2022}}} |
|   | Kristillisdemokraatit | 2 | 2 | 2 | 2 | 2 | 2 | 4 | 2 | 4 | 3 | 3 | 3 | 2 | 2 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 2 | 1 | 0 | 0 | 0 | 1 | 1 | 2 | 1 | {{{mp2022}}} |
|   | Ruotsin sosiaalidemokraattinen työväenpuolue | 19 | 20 | 20 | 23 | 23 | 22 | 21 | 25 | 16 | 16 | 15 | 14 | 13 | 10 | {{{s2022}}} |
|   | Vasemmistopuolue | 1 | 1 | 2 | 2 | 1 | 1 | 0 | 2 | 4 | 4 | 3 | 2 | 2 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 1 | 1 | 1 | 4 | 5 | {{{sd2022}}} |
|   | Muut | 6 | 4 | 3 | 1 | 0 | 0 | 0 | 0 | 0 | 0 | 0 | 0 | 0 | 1 | {{{övr2022}}} |
|   | Yhteensä | 45 | 45 | 45 | 45 | 45 | 45 | 45 | 45 | 37 | 37 | 37 | 33 | 33 | 33 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Askersundin piiri
Hammarin piiri
Lerbäckin piiri
Snavlundan piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Askersund
Lerbäck
Snavlunda
Hammar
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Askersund (vuodesta 1965) (Askersunds stadsförsamling)
Askersunds landsförsamling* (vuoteen 1643 Askersund)
Hammar
Lerbäck
Snavlunda
Seurakunnat > Kirkot

Askersundin maakirkko
Dalmarkin kappeli
Hammarin kirkko
Lerbäckin kirkko
Olshammarin kirkko
Snavlundan kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Askersundin kunnan kotisivut
Sevärda kulturmiljöer i Askersund kommun (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Askersunds kommun – Kuntajaon kehitys on käännöstä.
Örebron läänin kunnat
Kartta Askersundin kunnan piireistä.
Käännös suomeksi
Batthyány térin asema

Batthyány tér on Budapestin metron linjan 2 ja HÉV-lähijunaverkoston linjan 5 asema Budan puolella Unkarin pääkaupungissa Budapestissa. Maanalainen asema sijaitsee Batthyány tér -aukiolla Tonavan länsirannalla.
Metroasema
BatteryRun

| BatteryRun |
| --- | --- |
Paikkakunta::  Kuusamo, Suomi
Talviurheilukeskus:: Rukan hiihtokeskus
Tunturi:: Rukatunturi
Rinneluokitus:: Musta
Yläasema:: 492 m
Ala-asema:: 358 m
Korkeusero:: 134 m
Pituus:: 400 m
Keskijyrkkyys:: 33,5 %
Hissi
Hissi:: Village Express
Tyyppi:: 6-hengen tuolihissi
Kapasiteetti:: 2 600 henkilöä/h
Ala-asema:: 358 m
Yläasema:: 492 m
Kumparelasku
Korkeusero:: 106 m
Pituus:: 216 m
Keskijyrkkyys:: 28°
MM-kilpailu:: 19.3.2005
1. MC-kilpailu:: 19.12.2002
Hypyt
Vauhtimäen kulma:: 26°
Vauhtimäen pituus:: 73 m
Alastulorinteen pituus:: 30 m
Kokonaispituus:: 128 m
Alastulorinteen kulma:: 37°
MM-kilpailu:: 18.3.2005
1. MC-kilpailu:: 5.12.2003
BatteryRun on laskettelurinne ja -puisto Kuusamon Rukalla.
BatteryRun-rinteessä järjestettiin vuoden 2005 freestylehiihdon MM-kilpailuiden kumparelaskun ja perinteisten hyppyjen kilpailut. Siinä järjestetään myös freestylehiihdon maailmancupin kumparelaskukilpailuja.
Battersbyn rautatieasema

| Battersby |
| --- | --- |

Perustiedot
Lyhenne:  BTT
Aiemmat nimet:  Ingleby Junction (1858–1878) Battersby Junction (1878–1893)
Rataosa:  Esk Valley Line
Sijainti:  54°27′25.2″N, 001°05′38.4″W
Osoite:  Stone Staup Hill, Battersby, North Yorkshire, TS9 6LT
Paikkakunta:  Battersby
Valtio:  Yhdistynyt kuningaskunta
Avattu:  6. huhtikuuta 1858
Liikenne
Käyttäjiä (v.):  1 564 (2017–2018)
Liikennöitsijä(t):  Northern
Ratapiha
Raiteisto:  1 laituriraide 1 sivuraide
Aiheesta muualla
 Wikimedia Commons 
Battersbyn rautatieasema on rautatieasema Battersbyn kylässä North Yorkshiressä. Se sijaitsee Esk Valley Linen varrella.
Asema avattiin 6. huhtikuuta 1858 nimellä Ingleby Junction. Se sai uudeksi nimekseen Battersby Junction 30. syyskuuta 1878. Nykyinen nimi otettiin käyttöön 1. toukokuuta 1893.
Asemaa käytti 1 564 matkustajaa kaudella 2017–2018.
Kaaviokuva rautateistä Battersbyn aseman lähellä. Raiteet jatkuivat asemalta alun perin kohti Northallertonia, mutta tämä linja suljettiin vuonna 1954. Niinpä Esk Valley Linella kulkevien junien on vaihdettava suuntaa Battersbyssä.
August Bade

August Herman Bade (7. huhtikuuta 1832 Tallinna – 12. maaliskuuta 1906 Pietari) oli Virossa syntynyt suomalainen insinööri, tehtailija ja valtiopäivämies.
Bade kävi reaalikoulua Tallinnassa ja Helsingissä sekä harjoitti ammattiopintoja Venäjällä, Ruotsissa, Saksassa, Ranskassa ja Englannissa. Hän oli naimisissa tehtailija Oskar Peter Osbergin sisaren Marie Adelheid Osbergin (1840–1917) kanssa, omistaen vaimonsa veljen Oskar Peter Osbergin kanssa Helsingin Sörnäisissä toimineen konepajayhtiö Osberg & Baden. Bade muutti vuonna 1882 Venäjälle, jossa hän toimi Nobel-veljesten öljy-yhtiön yli-insinöörinä ja oli myöhemmin pietarilaisen M. Bade & Co-kauppaliikkeen osakkaana.
Bade oli Helsingin kaupunginvaltuuston jäsen 1875–1877 ja edusti Helsinkiä porvarissäädyssä valtiopäivillä 1877–1878.
Suomen sodissa 1939–1945 menehtyneiden tietokanta

Suomen sodissa 1939–1945 menehtyneiden tietokanta sisältää perustiedot kaikista puolustusvoimien palveluksessa menehtyneistä, ulkomaalaisista vapaaehtoisista sekä suomalaisista SS-miehistä. Tietokanta sisältää myös merkintöjä muistakin kuin aseellisessa toiminnassa menehtyneistä. Tietokanta sisältää yli 95 000 henkilöä. Tietokanta ei sisällä kotirintaman siviiliuhreja. Tietokanta on Kansallisarkiston vastuulla.
Muodostaminen

Suomen Sotaveteraaniliitto käynnisti vuonna 1985 hankkeen, jonka tarkoituksena oli tuottaa matrikkelimainen julkaisu kaikkien Suomen sodissa 1939–1945 menehtyneiden hauta-ja siunaamispaikoista. Julkaisuajatuksesta kuitenkin luovuttiin ja päädyttiin siihen, että muodostetaan kattava tietokanta kaikista viime sodissa menehtyneistä.
Sisältö

Jokaisesta kaatuneesta on kerätty seuraavat tiedot: ammatti/siviilisääty, lasten lukumäärä, viimeisin joukko-osasto, syntymäpaikka, kirjoillaolo- ja asuinpaikka, kaatumis-, kuolin-, tai katoamispaikka, mahdolliset haavoittumistiedot kuten haavoittumisaika ja -paikka, menehtymisluokka eli tieto siitä oliko kyseessä kaatunut, kentälle jäänyt, kenttä- tai sotasairaaloissa haavoihinsa kuollut, sodassa kadoksiin joutunut ja myöhemmin kuolleeksi julistettu, kuollut sotavankeudessa vai oliko kuolinsyy muu kuin välittömästi sodasta johtunut.
Aiheesta muualla

Suomen sodissa 1939–1945 menehtyneiden tietokanta
Bawean

Sangkapuran satama auringonlaskun aikaan
Bawean on Indonesiaan kuuluva saari Jaavanmerellä. Se sijaitsee noin kaksisataa kilometriä Surabayan kaupungista, Jaavalta pohjoiseen. Saaren asukasluku on noin 65 000. Asukkaista suurin osa asuu saaren pääkaupungissa, Sangkapurassa. Loput asuvat pienemmissä kylissä, joita on ympäri saarta. Saaren kieli on virallisesti indonesia, mutta monet asukkaat puhuvat saaren alkuperäistä murretta, joka on läheistä sukua maduralle. Saarella elää kotoperäinen hirvieläinlaji, baweanhirvi, jota ei tavata missään muualla.
Bavilliers’n kantoni

Bavilliers’n kantonin sijainti Territoire de Belfortin departementissa.
Bavilliers on Ranskassa yksi Territoire de Belfortin departementin kantoneista. Se käsittää Bavilliers’n, Cravanchen, Danjoutinin, Essertin ja Pérousen kunnat ja sen alueella asui vuoden 2018 alussa 14 805 ihmistä. Bavilliers’n kantonin keskustoimisto on Bavilliers’n kunnassa.
Spårakoff

| Spårakoff |
| --- | --- |
 Spårakoff erottuu punaisen värinsä vuoksi normaaleista vihreäpohjaisesti väritetyistä raitiovaunuista Helsingissä.
Osoite:  Mikonkatu (lähtöpaikka)
Sijainti:  Helsinki
Koordinaatit:  60.1710187°N, 24.9450463°E
Avattu:  1995
Omistaja:  HOK-Elanto (ravintola) HKL (liikennöinti)
Paikkoja:  24 istuma- ja 6 seisomapaikkaa
Spårakoff on helsinkiläinen liikkuva ravintola. Se on rakennettu Helsingin kaupungin liikennelaitoksen Karia HM V -sarjan vuonna 1959 valmistetusta raitiovaunusta. Vaunu liikennöi pääsääntöisesti kesäkuukausina, ja sen kyytiin pääsee pääsymaksulla ilman ennakkovarausta. Kierros Helsingin keskustassa kestää korkeintaan tunnin. Vaunu tekee myös tilausajoja.
Vaunua operoivat Sinebrychoff, HOK-Elanto ja Helsingin kaupungin liikennelaitos yhdessä. Spårakoff on väriltään tuotemerkki Koffin tavoin punainen. Linjanumeron paikalla on teksti ”PUB – Kiertoajelu”.
Historia

Spårakoffin muuntotyöt tehtiin vuonna 1995 juhlistamaan Sinebrychoffin 175-vuotisjuhlia. Vaunu no. 15 valittiin tähän tarkoitukseen, ja sille annettiin uusi numero 175 uuden käyttötarkoituksensa mukaan. Vaunu otettiin nykyiseen käyttöönsä eräitten tietojen mukaan vapunaattona 1995, joskin toisten tietojen mukaan se esiteltiin tiedotusvälineille vasta 12. toukokuuta 1995.
Spårakoffin lattiapinta-ala on 20 m². Siinä on istuinpaikkoja 24 asiakkaalle. Tarjoilua varten on baaritiski, ja asiakkaita varten lisäksi WC. WC on niin pienessä tilassa, että se piti teettää tehtaalla, jossa valmistetaan laivan hyttejä. Muuntotyöt suunnitteli Oy Windell & Riikonen Design Ltd ja ne suoritti Helsingin kaupungin liikennelaitos.
Alun perin Spårakoffin oli määrä olla toiminnassa vain kaksi vuotta, mutta se osoittautui niin suosituksi, että se jatkaa toimintaansa edelleen. Se oli ainakin aluksi ainoa laatuaan maailmassa.